《水调歌头 登六和塔》
清代·孙荪意

到眼忽金碧，塔影挂晴空。问谁为此，窣堵卓笔写苍穹。

最好凭栏长望，隔岸越山如笑，揖我白云中。城郭渺茫际，铃语坠天风。

登临兴，怀古意，两何穷。是处江山，洵美韶景惜匆匆。

莫话钱王旧事，惟有无情潮水，日夜自流东。欲去更回首，落日一江红。

作者简介：孙荪意，字秀芬，一字苕玉，仁和人。诸生高第室，编修杖母。有《贻砚斋稿》。